Съобщение за инвестиционно предложение за изграждане на заместваща мощност - инсталация за комбинирано производство на топлинна и електрическа енергия в границите на поземлен имот с идентификатор 61710.501.24 по кадастралната карта и кадастралните регистри на гр. Разград  
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя - „ТОПЛОФИКАЦИЯ - РАЗГРАД” АД инвестиционно предложение за изграждане на заместваща мощност - инсталация за комбинирано производство на топлинна и електрическа енергия в границите на поземлен имот с идентификатор 61710.501.24 по кадастралната карта и кадастралните регистри на гр. Разград, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 3 Енергийно стопанство, буква „а“ – Промишлени инсталации за производство на електроенергия, пара и топла вода (невключени в приложение № 1). В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/.  
           Целта на настоящото ИП е да се монтира заместваща мощност на съществуващия когенератор, поради изчерпване на работния ресурс на двигателя.  Предвид увеличаването на дела на високоефективното комбинирано производство се планира извеждане от експлоатация на съществуващия когенератор и водогреен котел ВГК № 3 с топлинна мощност 3 MW.

           След осъществяване на ИП, горивните инсталации ще включват следните входящи топлинни мощности:

·  Когенератор № 1 (нов) – 4.624 MW;

·  Когенератор № 2 (нов) – 4.624 MW;

·  Водогреен котел ВГК № 4 (съществуващ) – 3 MW; 

·  Водогреен котел ВГК № 5 (съществуващ) – 4.3 MW;

·  Парен котел ПК № 4 (съществуващ)  – 2.5 MW.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-5189-(2)-25.11.2022 г. Копие на писмото е изпратено до община Разград. 
